911. Pentru ce oraș?
- Uh…Calgary, Alberta. - Ambulanță, poliție sau pompieri?
Doamne…
Spuneți-mi ce s-a întâmplat.
Nu știu, am venit acasă și am găsit-o pe soția mea jos și e sânge peste tot.
- Doamne! - Sunteți cu ea acum?
- Nu știu. Nu știu. Doamne!. - E trează? Respiră? Respiră? Stați puțin.
E așa de mult sânge! Iubito! Nu, e rece!
Trimit ajutor. Vă trimit pe cineva chiar acum.
Doamne!
Poliția Calgary. Care este adresa?
Serviciul Medical de Urgență, deces în afara spitalului?
Apelantul spune că pacientul este rece. Nu este treaz. Nu respiră.
Este sânge peste tot.
Care este numele?
- Nume de familie Antoni. Prenume, Amanda. - Bine…
Poliția din Calgary a aflat despre moarte Amandei în urma apelului primit de
la soțul ei, Lee Antoni.
Lee și Amanda locuiau in Castleridge, în nord-estUL Calgary, Canada.
Doi-trei-șapte, prioritate doi, Serviciul de urgență este la locul faptei.
Cetățean isteric. Se pare că soțul a raportat incidentul.
Va fi tulburat.
Atenție, există și un câine mare în curte.
Recepționat, mulțumesc.
Eu eram de serviciu în acea zi, adică eu supervizam agenții de patrulare.
Deci direct răspunzător de polițiștii care lucrau in acea zonă.
Și de fapt nu eram așa de departe,
așa că am fost primul care a ajuns la locul crimei.
Când am ajuns,
am văzut un bărbat despre care am auzit că se numește Lee lângă verandă.
Când m-am apropiat de ușa de la intrare, am observat că tremura.
Era în stare de șoc și tot ce-am reușit să scot de la el a fost: e la subsol.
Așa că m-am îndreptat către scări. Am privit în jos.
Și am văzut ceva ce părea a fi o pușculiță spartă.
Care mi-a rămas în minte și apoi am început să cobor treptele.
Când am ajuns la subsol, am fost șocat de cantitatea mare de sânge care era colo.
Am văzut-o pe Amanda întinsă pe jos.
Nu am privit cu atenție dar mi-am dat seama
că fusese lovită foarte tare la cap. Fusese lovită cu ceva care îi provocase
o rană mare pe toată partea dreaptă a feței
și a craniului, în partea de sus a capului.
Am urcat din nou scările și m-am alăturat celorlalte echipaje de polițiști și
i-am spus unuia dintre ei să rămână în prezenta soțului.
În acel moment nu știam ce se întâmplase și cât era el de implicat.
Nu mai văzusem niciodată un loc al crimei cu atât de mult sânge.
Era ceva înfiorător.
Bună ziua. Poliția continuă ancheta în cazul morții
suspecte in nord-estul orașului.
Poliția nu a arestat pe nimeni,
deși continuă să cerceteze bărbatul care a făcut apelul de urgență.
Există ipoteza unei morți suspecte din cauza a ceea ce s-a găsit în casă.
La începutul unei noi investigații,
organizăm o încăpere ca un centru al operațiunii și acolo primim
toate informațiile,
încercăm să le înțelegem și să le interpretăm ca să aflăm ce i s-a
întâmplat Amandei.
Amanda Antoni este femeia de 31 de ani care
a fost găsită moartă pe podea, luni, 26 octombrie 2015.
Când au ajuns polițiștii și medicul legist, au
constatat că rigor mortis deja se instalase. Femeia
se afla pe podeaua subsolului casei sale, lucru care sugera că moartea
survenise cândva duminică.
Nu exista nicio dovadă că avusese loc un jaf sau că moartea fusese urmare a unui
jaf sau că cineva ar fi intrat prin efracție în locuință.
Nu lipsea nimic din casă.
Un scaun fusese răsturnat și am aflat că atunci când Lee a intrat în casă,
a găsit telefonul Amandei pe podeaua din sufragerie.
Telefonul nu mergea și ecranul era crăpat.
Telefonul și scaunul răsturnat sugerau că avusese loc un conflict,
un fel de altercație violentă în acea locuință.
În cazul Amandei, deja știam că moartea ei nu survenise natural.
Și nici nu se punea problema să fi fost suicid.
Era evident că în subsolul acelei locuințe se petrecuse ceva foarte violent.
Era plină de sânge. Hainele erau pline de sânge. Era sânge și pe pereți.
Avea vânătăi peste tot și părea că fusese bătută.
Nu exista dubiu că era vorba de o crimă.
Încă un amănunt important era prezența unei arme care părea că fusese lăsată
acolo de către criminal.
O pușculiță din ceramică ce stătea pe marginea treptelor spre subsol.
Partea din față era spartă.
Și se vedeau multe bucăți din pușculiță aruncate pe trepte.
Bucăți din partea frontală a pușculiței au rămas înfipte în fruntea Amandei.
Eu cred că aceasta a fost arma folosită de criminal, ea provocase acele răni.
Încă un lucru care m-a tulburat a fost că era îmbrăcată parțial.
Avea pantalonii lăsați în jos, până sub nivelul posteriorului.
Felul în care a fost găsită pe podea sugera că ar fi putut fi victima unei
agresiuni sexuale și în timpul acestei agresiuni a fost omorâtă.
Eram singură acasă și m-a sunat Lee și mi-a zis doar atât „ Amanda a murit.
” Și de-acolo a început totul.
Tocmai ce parcasem în fața casei când m-a sunat mama. Care îmi zice:
„Lee s-a întors acasă și a găsit-o pe Amanda pe jos,
la capătul scărilor și nu se mișcă. ” Doar atât știam.
M-a sunat Lee și era isteric, mi-a spus că murise Amanda. N-am crezut că e adevărat.
M-am urcat în mașină și am gonit până acolo cât de repede am putut,
pentru că nu știam ce se întâmplase.
Și atunci ni s-a spus oficial că se întâmplase ceva și Amanda decedase.
O să vă arăt… Să vedeți dacă e ceva suspect la el. Are la el o reșetă. Rețeta
- deștrudel a buncii. - Da.
Amanda e cea mai mică din familie. Eu sunt cel mai mare dintre frați,
iar fratele meu e cu un an și jumătate mai mic ca mine.
Amanda e mai mică cu 13 ani față de mine.
Noi primeam copii în plasament și ea a ajuns la noi când avea doar două luni.
Avea cei mai frumoși ochi albaștri din lume. Ne-am îndrăgosit de ea imediat.
Ne-a furat inimile. Allen și cu mine ne petreceam
tot timpul având grijă de ea, jucându-ne cu ea, ce fac frații mai mari.
Adormea pe pieptul meu în timp ce ne uitam la Familia Flinstone și era atât
de adorabilă, pentru că era o fetiță și nu un băiat.
Era ceva nou, în familia noastră.
Când avea 14 luni,
am înfiat-o și din acel moment a devenit parte oficială a familiei noastre.
Era foarte interesant să o vezi cum crește,
să îi vezi personalitatea înflorind.
Îi plăcea să facă multe glume.
Doamne!
Asta înseamnă păr!
Iubea pisicile, iubea câinii! Ar fi adus acasă toate animalele străzii,
dacă ar fi putut.
Avea o inimă mare și iubea oamenii.
Avea în jur de 20 de ani când s-a mutat de acasă și l-a cunoscut pe Lee.
Un prieten comun le-a făcut cunoștință.
Și la scurt timp s-au mutat împreună și câțiva ani mai târziu s-au căsătorit.
De astăzi te aleg pe tine ca să fii soția mea.
Parcă se lumina când erau împreună. Se distrau împreună, glumeau, râdeau.
Când s-au cunoscut, Lee era puțin mai rebel.
Îi cam plăceau petrecerile și chestiile de genul ăsta.
Amanda a vrut să discutăm de câteva ori în timpul relației lor, da,
avea momente când devenea destul de frustrată.
Până să moară, Amanda își începuse propria afacere,
făcea curățenie și ea era cea care se ocupa de facturile familiei atunci când
Lee era între joburi.
Amanda îl susținea financiar pe Lee. Iar el părea că e mai mereu între joburi.
Acum lucra, acum era dat afară,
iar Amanda era supărată că nu avea un loc de muncă stabil.
Îmi plăcea de Lee, dar uneori Amanda era foarte supărată
din cauza vreunei certe, mă deranja asta. Mă deranja s-o văd așa.
Ia loc aici.
Sigur.
- Bine… - Când am intrat în încăperea de
interogatoriu a poliției, mi s-a spus că Amanda decedase și am întrebat ce s-a
întâmplat, dar polițistul mi-a spus că e prea devreme ca să tragă concluzii, dar
pare suspect. Următoarea întrebare a fost „unde e Lee?”
Știm care e treaba cu Lee?
Nu știu. Nu avem nimic. Nu știu care e treaba.
Mă întrebam ce face…
O parte din mine voia să spună „duceți-vă să vorbiți cu el,
dacă a avut ceva de-aface cu moarte ei? Adică, e vorba de surioara mea.
Cum stau lucrurile între Lee și Amanda? Se înțeleg bine? Ce simți tu,
ca frate mai mare?
- Da… - Nu-mi amintesc multe din ziua aia.
Deci, pe sora ta o cheamă Amanda? Așa o cheamă?
Nu-mi prea aduc aminte interviul. Îmi puneam întrebări în legătură cu Lee.
Cred că o iubește. Dar nu am încredere în el sută la sută.
- Da. - Bine.
Nu zic că el e vinovatul, dar este foarte impulsiv. Poate s-a înfuriat de
- ceva. - Okay. Okay.
De obicei soțul este cheia când soția e găsită moartă.
Dacă ai nevoie la toaletă sau ai nevoie de ceva, bați în ușă și venim să te luăm,
da?
El era persoana care o găsise pe Amanda și era cheia noastră ca să aflăm cine era
- responsabil pentru moartea ei. - În regulă, bați la ușă
dacă ai nevoie de ceva.
Mulțumesc.
De la începutul investigației, Lee Antoni a părut genul
de soț foarte afectat.
Ai vreo legătură cu moartea Amandei?
- Nu. - Okay…
Încă de la primul interogatoriu, Lee ne-a spus că plecase de acasă în acea vineri.
Se dusese în Saskatchewan,
să își viziteze mama și să o ajute să rezolve niște probleme în legătură cu
tatăl său care decedase cu un an mai devreme. Când s-a întors luni,
a găsit-o pe soția lui moartă.
Conform spuselor lui Lee,
în tot timpul relației lor nu au petrecut nicio noapte unul fără celălalt.
Așadar care era probabilitatea ca în singurul
weekend în care el pleacă de acasă să se întâmple o asemenea tragedie?
Ai vreo legătură cu asta, Lee? Pentru că o să aflu dacă ai.
- Nu, absolut niciuna. - Da. Da. Haide.
Am fost la mama tot weekendul.
Când am aflat exact drumul lui spre Saskatchewan,
am trimis doi anchetatori ca să facă exact același drum și să adune filmările de
la stațiile peco unde ne-a spus că a oprit și astfel ni s-a confirmat că Lee chiar
a fost în Saskatchewan în momentul morții Amandei.
Știi cine i-a făcut asta Amandei?
- Nu. Vreau să aflu ce s-a întâmplat. - Și noi la fel. Și îți
garantez că vom afla. Da?
Am luat în calcul și varianta că Lee ar fi plătit pe cineva ca să o ucidă pe Amanda,
dar n-am găsit nicio dovadă care să sugereze
că Lee ar fi intrat în contact cu altcineva.
Sau că ar fi existat vreun aranjament conform căruia în momentul în care el
a părăsit locuința,
cineva ar fi fost trimis de el ca să se ducă și să o ucidă pe Amanda.
Jamie Mauracher este în direct de la sediul Poliției din Westwinds. Jamie,
poliția nu a arestat niciun suspect. În ce punct se află investigația?
L-au interogat pe Lee Antoni care este cooperant. De fapt,
chiar l-au exclus de pe lista suspecților.
Amanda era jumătatea mea mai bună. M-am îndrăgostit de personalitatea ei.
Este genul de om care face pe oricine să zâmbească atunci când intră
într-o încăpere. Toată lumea se simte confortabil
în prezența ei.
În timpul investigației, nu am fost îngrijorat.
Asta este meseria lor și soțul e întotdeauna
suspect la început. Înțeleg asta.
Nu m-a deranjat. De ce m-ar fi deranjat?
Vreau să știu ce i s-a întâmplat.
Vreau să știu ce s-a întâmplat cu Amanda.
- Tu și Amanda locuiți la tine acasă…la ea… - La soție, da. La începututul
anchetei, o mare parte este dedicată aflării acțiunilor întreprinse
de Amanda înaintea morții sale.
Vineri ai hotărât să pleci în Saskatchewan.
- Era… - Planul inițial fusese ca Amanda și Lee
să plece împreună în Saskatchewan. Dar în ultimul moment, Amanda a rămas acasă
pentru că nu se simțea bine. Bine.
Vorbisem cu ea în dimineața aia. Nu avea niciun alt plan.
Nu se simțea prea bine. Avea o migrenă.
Amanda avea migrene, nu tot timpul, dar și când avea erau destul de puternice.
M-am gândit că asta se întâmplase în acea zi ca să o facă să nu plece cu Lee.
Amanda știa că trebuie să mă duc să o ajut pe mama așa că a zis că rămâne acasă
și ne vedeam luni când urma să mă întorc.
Așa că vineri am plecat.
A fost ultima dată când am văzut-o.
Când am ajuns la mama, am vorbit cu Amanda.
Am întrebat-o cum se simte, am întrebat-o despre durerea de cap.
Mi-a spus că încă o durea rău.
Lee și Amanda au comunicat constant de vineri de când a plecat Lee.
Lista cu mesaje de la unul la celălalt este foarte lungă.
Ultima dată când Lee a vorbit cu Amanda a fost la ora 19, sâmbătă seara.
M-a zis că începuseră să îi treacă migrenele. Apoi din senin,
Ruby a început să latre.
Amanda i-a spus ceva de genul „taci, Ruby” și Ruby a scheunat.
Mergea și am auzit un sunet. Și apoi, brusc, n-am mai auzit nimic.
Am început să strig „Alo? Iubito? Amanda? Amanda?”. Dar nu mi-a răspuns.
Așa că am închis și-am încercat din nou. Mi-a intrat direct în mesagerie.
Așa că am sunat pe fixul mamei. Niciun răspuns. Direct in mesagerie.
Când s-a întrerupt, nu am știut ce să cred.
M-am gândit „poate i-a cazut telefonul. Poate i s-a descărcat.
Poate îl încarcă și mă sună înapoi”. Așa că am așteptat. Apoi i-am scris.
N-am primit niciun răspuns.
Duminică, m-am trezit și i-am scris iar. Nu mi-a răspuns.
Așa că m-am gândit „Poate e ocupată. Mă sună ea mai târziu.
” Pentru că nu te gândești la ce e mai rău.
Niciodată nu te gândești la ce e mai rău,
mai ales dacă nu ți s-au întâmplat niciodată lucruri rele.
M-am gândit că poate a ieșit cu Darrell sau poate era pe la mama ei.
Familia ei e foarte unită. Așa că mi-a trecut prin
minte că e cu Darrell. Eu eram foarte ocupat cu mama,
s-o ajut să organizeze chestii ca să le poate vinde mai apoi, eram ocupat.
Foarte ocupat.
Duminică seara mi-am zis „știi ceva?
Mă culc și mâine dimineață când mă trezesc plec spre casă și îi fac surpriză.
Așa că luni dimineața, am plecat în jurul orei 8.30.
M-am oprit doar ca să alimentez. În rest, nu m-am mai oprit nicăieri.
Am ajuns acasă și am descuiat ușa, deci ușa de la intrare era încuiată.
Am intrat în casă. Ea nu era acolo.
I-am dat drumul câinelui pe ușa din spate pentru că știam că trebuia să își
facă nevoile.
Apoi am urcat la etaj, gândindu-mă că Amanda poate se odihnește.
Am intrat mai întâi în dormitorul nostru. Nimic. Apoi în baie. Nimic.
Și mă întrebam unde ar putea să fie.
Apoi mi-am zis că singurul loc în care nu am căutat-o era la subsol.
Amanda nu prea cobora acolo, nu îî plăcea deloc. Nu știu de ce.
Avea ea un sentiment urât de câte ori era nevoită să coboare acolo.
Am coborât primele patru trepte și am văzut-o pe Amanda.
Era pe jos, în mijlocul încăperii, plină de sânge.
Nu pot să descriu ce am simțit atunci.
Am strigat „Amanda! Amanda! Amanda!” Nu mi-a răspuns.
M-am întors și am început să tremur. Era să îmi cadă telefonul din mână.
Și am sunat la 911.
M-au întrebat dacă știu dacă trăiește. Le-am spus că nu.
Și femeia m-a întrebat dacă pot să cobor și să verific dacă trăiește. Dar,
nu am voiam să mai cobor acolo.
Nu voiam să…
Îmi era foarte greu și nu știam dacă pot să o fac. Așa că mai mult țipam,
decât vorbeam. Imediat cum am atins-o, am simțit că era rece.
Autopsia efectuată de Serviciul de Medicină
Legală este în plină desfășurare. Asigur pe toată lumea că
dispunem de suficiente resurse ca să ne asigurăm că ancheta este
una completă și meticuloasă pentru a identifica
și trage la răspundere vinovații.
Bazându-ne pe informațiile și probele din acest caz,
credem că atacul asupra Amandei a survenit sâmbătă seara, în jurul orei 19.
Este ultima dată când știm cu siguranță că era încă în viață pentru că nu a
mai existat nicio activitate pe telefonul ei după această dată.
Aveam suspiciuni serioase că un infractor violent dădea târcoale acelei zone,
Northeast Calgary.
Așa că ne-am pus multe speranțe în echipa de anchetatori criminaliști ca să ne
ajute să identificăm vinovatul folosind probe de la locul faptei, amprente,
urme de încălțăminte sau ADN.
Eram sergent în unitatea mea dar și analist în serologie medico-legală.
Este unul dintre cele mai îngrozitoare locuri ale faptei în care am fost
și de-atunci nu am mai întâlnit atâtea tipuri vizibile de modele de împroșcare
a sângelui și a petelor.
Aceasta este scara, cum cobori. Și aici este subsolul.
Iar aici este locul în care se afla Amanda. Se vede urma lăsată de sânge,
după ce a fost dusă de acolo.
Am fost anchetator principal,
responsabil cu procesarea locului și inventarierea probelor.
Primul lucru pe care l-am făcut a fost să caut amprente pe uși,
lucru care ne-ar fi putut ajuta să determinăm
cine a fost în casă cu Amanda. N-am găsit nicio ampreuntă.
Iar în sângele de pe podea
am găsit în jur de 12 urme.
Majoritatea urmelor păreau să fie făcute de un picior, și nu de o mână.
Unul dintre lucrurile cele mai stranii era că păreau să existe două urme exact
cu fața către scară. Erau chiar în zona aceasta.
Degetele aproape că atingeau baza scărilor, dar nu au urcat niciodată.
La baza scărilor era și o pereche de papuci de casă.
Se pare că Amanda purta papucii,
sau îi purtase atunci când s-a întâmplat acest lucru.
Lucrul care m-a neliniștit cel mai mult era că nu am putut găsi nicio urmă
de încălțăminte.
Singurele urme pe care le-am găsit au fost lăsate de picioare goale.
Dar în zona aceasta, erau urme în sânge ca și
când ceva fusese șters, cu mișcări din față în spate în sânge
și m-am gândit că cineva și-a șters urmele lăsate
de încălțăminte ca să iasă de acolo nedetectat.
Nu exista nicio urmă de apărare evidentă pe corpul ei. Totuși,
Amanda avea multe vânătăi.
De multe ori, în astfel de infracțiuni, vinovatul ajunge să fie și el rănit.
Și când părăsesc locul crimei sau se mișcă pe acolo, le va curge sânge din răni.
În Chenarul Numărul Șapte, avem aceste urme de sânge maronii…
Când găsesc un astfel de model,
mă gândesc instinctiv că ar putea fi ale infractorului care poate a sângerat în
acea zonă. Și prelevez mostre care apoi
sunt trimise la analize ADN.
În timp ce așteptam cu sufletul la gură rezultatul analizelor,
trebuia să urmărim și alte piste care să ne ajute să găsim vinovatul.
Nu existau urme de intrare prin efracție.
Deci vinovatul fie a intrat folosind o cheie,
fie a intrat pe ușa din spate care nu fusese încuiată.
Încă mă mai gândesc la ușa din spate. Numai la asta mă gândesc,
dacă era încuiată sau descuiată pentru că eu pur și simplu am pus mâna pe mâner,
am deschis-o și am lăsat câinele să iasă.
- Șaptezeci-tre-cinci, Cod șase - Anchetatorii au cercetat toată
zona în care locuiau Lee și Amanda.
Castleridge are o rată a infracționalității
mai mare decât multe alte comunități din Calgary.
Nu este un cartier bun. Tot timpul auzeai de case sparte,
de împușcături. Erau constant tot felul de acte
de violență și mașini de poliție.
Această alee nu îi plăcea deloc Amandei în 2015.
Atât ea cât și Lee au declarat la poliție că de nenumărate ori au intrat oameni
în curtea lor și chiar le-au furat sticle și cutii.
Uneori, gardul de la curtea din spate era deschis. Adică lăsau ușa deschisă.
Unoeri se vedeau urme de ghete în zăpadă.
Când intri pe poarta aceasta ajungi direct la ușa din spate a lui Lee și-a Amandei.
Și aceasta este ușa despre care Lee nu știe
dacă era încuiată sau nu atunci când s-a întors acasă.
Erau mulți care treceau pe aleea aia.
Dacă aveau atâta curaj încât să intre în curte și să facă asta,
oare de ce altceva mai erau capabili? Și ea era îngrijorată în privința asta.
Trebuia să luăm în calcul toate posibilitățile,
inclusiv un hărțuitor. Cineva care s-o mai fi urmărit până acasă
și să fi profitat de oportunitatea că Lee nu era casă și astfel să fi acționat.
Am aflat de la un vecin că între 18. 30 și 19, în acea sâmbătă seara,
exact la aceeași oră la care Lee a spus că a auzit câinele și s-a întrerupt
apelul cu Amanda, câinele celor doi a lătrat.
A lătrat puternic ca și când ar fi zis „pleacă de aici.”
L-am mai auzit din când în când,
dar nu așa de puternic încât să ne întrebăm ce se întâmplă.
Mai puțin în seara aceea.
Apoi am auzit un țipăt venind din casa Amandei.
Și vecinul nostru din partea dreaptă a zis că a văzut pe cineva care fugea
prin curtea noastră. A fost îngrozitor.
Ruby a lătrat doar dacă ceva a făcut-o să latre.
Nu era genul de câine care să latre mereu.
Deci ea ar fi lătrat dacă ar fi intrat cineva
în casă. Dacă se lua cineva de Amanda, Amanda nu stătea degeaba, se apăra.
Era ea micuță, dar putea să se apere.
- În regulă, Linda, am aici… - În timpul investigației, am discutat cu
membrii familiei, cu prietenii, am cercetat telefoanele, dispozitivele
electronice, jurnalele, tot ce se putea. Ne-am pus și întrebarea dacă nu cumva
Amanda avusese o aventură extraconjugală care se terminase prost. Sau dacă aștepta
ca cineva să vină la ea pentru că Lee nu era acasă?
Când a ajuns acasă și a găsit-o pe Amanda decedată,
Lee a observat că purta lenjerie intimă diferită față de ce purta ea în
timpul săptămânii. Așa că am luat în calcul
și această variantă.
Dar am concluzionat foarte curând că nu era cazul pentru că nu am găsit
absolut nimic care să dovedească o relație intimă cu alt partener în
afara căsniciei.
Lee și Amanda se certau ca orice cuplu, dar sunt sigur că se iubeau la nebunie.
Amanda îl iubea la fel de mult cum o iubea și el.
Nu avea nicio legătură cu drogurile sau cu vreo bandă criminală.
Era evident că Amanda nu avea aproape niciun
dușman. Dar în timpul interogatoriului, Lee s-a gândit la cineva
care i-ar fi vrut răul.
Am fost rechemați la poliție pentru o întâlnire de familie.
Lee era cu noi și s-a uitat la Allen și la mine și a spus „cred că sora mea
are legătură cu ce s-a întâmplat.”
Sora mea o ura pe Amanda.
De ce ar ucide-o sora ta pe soția ta?
În această perioadă sora mea se droga foarte mult.
Așa că am chemat protecția copilului. Pentru că îmi iubesc foarte mult nepoata.
Sora mea și Lee au sunat la protecția copilului
sau la asistență socială și au venit și au luat fetița de acolo.
Sora mea suna în fiecare zi, de 20 de ori pe zi și întreba unde e fiica ei.
Sora mea era furioasă pe mine. Și era furioasă și pe Amanda.
Sora lui Lee a amenințat-o pe Amanda. Și dacă sora mea se speriase,
înseamnă că era ceva, pentru că nu se speria prea ușor.
M-am gândit „oare sora lui Lee să fi pus pe cineva să intre peste Amanda știind
că Lee nu e acasă? ” Pentru că ea ar fi știut că
el nu era acasă în acea zi.
Sora lui Lee a fost adusă la interogatoriu și a fost interogată de un
anchetator experimentat.
Dar nu a existat nicio probă care să sugereze
că ea era vinovată de moartea Amandei.
Poliția încă nu a arestat pe nimeni în cazul morții suspecte a Amandei Antoni,
în locuința ei din Calgary.
Familia Amandei a publicat acest comunicat.
Roagă publicul să vină cu orice informație pentru că familia are nevoie și merită
o încheiere.
În ciuda aparițiilor în media,
nimeni nu a oferit nicio informație iar mie mi se pare foarte, foarte ciudat.
Rezultatele toxicologice ale autopsiei au arătat că Amanda avea urme de cannabis
în sistem,
dar ca să ne dăm seama de cantitatea existenta
ca să fie periculoasă sau nu, nu există niciun test.
Și faptul că am găsit cannabis în sistemul ei coroborează spusele lui Lee cum
că poate a folosit ca să amelioreze migrena.
Cauza morții a fost traumatism contondent,
dar ea a sângerat până la moarte ca rezultat al acestei răni.
Nu avea nicio leziune cerebrală. Nu avea niciun os rupt,
în afară de osul occipital drept.
M-am mirat. Credeam că există fracturi craniene
și chestii asemănătoare. Nici vorbă.
Amanda avea vânătăi pe mai multe părți ale corpului. Avea vânătăi pe coate.
Avea și pe genunchi. Avea și pe șolduri dar
care nu i-ar fi cauzat
moartea, dacă n-ar fi pierdut așa mult sânge.
Ajunși în acest punct al investigației așteptam cu nerăbdare rezultatele
de laborator care speram că ne vor da un suspect.
Dar când am primit rezultatele testelor ADN,
absolut nicio mostră nu putea fi atribuită altcuiva, cu excepția Amandei,
inclusiv acele pete pasive.
Speram să fie ale infractorului și fusesem aproape sigură de asta din cauza
actului prfund violent.
Am fost surprinsă și chiar șocată să aflu că totul era doar ADN-ul Amandei.
N-au găsit nicio dovadă care să sugereze că a intrat în contact cu altă persoană,
deci Amanda nu a fost agresată sexual.
În afară de asta, amprentele,
amprentele palmelor și ale picioarelor adunate din acea casă erau toate
ale Amandei.
Nu exista nicio probă care să arate că ar mai fi fost cineva în acel subsol
înafară de Amanda.
În timpul anului și jumătate de anchetă,
eu am ținut legătura cu un grup anchetatori specializați pe
știința comportamentului.
Și când au examinat cazul Amandei și lipsa sau absența dovezilor din casă,
chiar au sugerat că moartea Amandei nu a fost rezultatul unei mâini criminale.
Ci că a fost un accident.
Mă reîntorc la întreaga investigație.
Nu am găsit nicio amprentă pe porc. Pe partea superioară
se pusese deja praful, nu arăta ca și când fusese
ridicat de acolo.
Nu avem nicio dovadă care să arate că pușculița
aceea a părăsit vreodată raftul. Se poate să se fi lovit de ea în timp
ce cădea pe scări? E oare posibil?
Așa că am angajat un inginer biomecanic ca să analizeze cazul. Acesta
a afirmat că deși foarte rar pentru o femeie de vârsta Amandei, acest
tip de răni se regăsea în literatura căzăturilor accidentale pe scări.
Așa că a trebuit să luăm în considerare că a fost un accident tragic.
Si dacă a fost accident, cum s-a întâmplat.
Eu cred, bazându-mă pe toate probele adunate,
că această zonă este cheia morții Amandei.
Se poate ca Amanda să se fi împiedicat de câine și să fi căzut pe scări? Se poate.
Ceea ce știm după ce am examinat acest spațiu este că a existat un impact în
acest loc, Amanda a lovit porcul și acesta
a fost împins în perete. Știm asta pentru că în spatele porcului
există o urmă care a rămas pe perete. Dar ceea ce nimeni nu poate
spune cu exactitate este dacă ea a căzut pe scări. Sau
a împins-o cineva pe scări? Dacă ar fi fost un accident,
de ce nu este răsturnat coșul cu rufe care se vede pe trepte, sau
cum de nu a căzut porcul de pe pervaz în timp ce ea
cădea pe scări. Sau ce caută telefonul ei pe jos,
la o distanță de câtiva metri de locul din care ar fi căzut ea. Exista
și varianta ca ea să fi fost împinsă pe scări de către cineva.
Eu nu cred că moartea Amandei a fost un accident. Așa simt eu.
Inima îmi spune că cineva i-a făcut ceva rău.
Dacă n-aș fi văzut ce am văzut și mi s-ar fi spus că a căzut pe scări, aș fi crezut.
Dar pentru că eu a găsit-o pe Amanda la subsol și am văzut ce am văzut,
nu are nicio logică.
Când am auzit că exista varianta că a fost un accident, mi-am zis „n-are cum.
A fost bătută. Avea prea multe lovituri pe ea.
” Am văzut multe locuri în care au avut loc accidente,
dar niciodată atât de sângeroase.
Și mai sunt alte amănunte. Câinele a lătrat,
un scaun era răsturnat în cameră. Eu nu cred că a fost accident.
Cineva a împins-o pe scări.
Amanda nu a murit imediat.
A durat ceva timp ca ea să piardă atâta cantitate de sânge,
lucru care până la urmă a făcut ca ea să își piardă viața.
Știm că Amanda, după ce s-a lovit la frunte,
a mers destul de mult prin subsol. În anumite momente,
era clar că a stat în picioare, a mers,
lucru demonstrat de urmele de
picioare existente în sânge.
Trecuseră aproape 48 de ore de când Lee vorbise ultima dată cu ea și se
întrerupsese apelul, sâmbătă seara, până când s-a întors Lee în Calgary, luni.
Unul dintre lucrurile stranii este că niciun
animal care locuia în această casă nu a coborât la subsol
în toată perioada aceea de aproape 48 de ore în
care Amanda era acolo, dându-și ultima suflare.
N-am descoperit nicio urmă de lăbuțe în sânge, lucru foarte nemaiîntâlnit.
Faptul că n-au găsit urme de lăbuțe la subsol este straniu pentru că dacă eu
sau Amanda nu ne simțeam bine sau plângeam,
Ruby venea la noi ca să ne înveselească.
Și eu am un labrador și oriunde ma duc prin casă, vine după mine.
Dacă Amanda a căzut, de ce nu coboară câinele la ea,
de ce nu se duce să o vadă? Mai era cineva în casă și
nu lăsa câinele să coboare?
Mai sunt multe întrebări fără răspuns în acest caz.
Lucruri pe care nu le pot explica. Lucruri care nu au absolut nicio logică.
De un lucru sunt sigur: la un moment dat Amanda a stat
în picioare la baza scărilor, vedem asta pe urmele de picioare de aici.
De un lucru sunt sigur: la un moment dat Amanda a stat
în picioare la baza scărilor, vedem asta pe urmele de picioare de aici.
Era chiar aici. De ce nu a mai urcat treptele?
Nu o să înțeleg niciodată acest lucru, pentru că fizic, ar fi putut să urce.
De ce nu a încercat să urce? Oricât era de încăpățânată, dacă putea,
ar fi urcat treptele alea. Dacă putea. Deci de ce n-a încercat măcar?
Asta mă tot întreb.
Există două lucruri care s-ar fi putut întâmpla: unu,
pierderea sângelui ar fi putut să o facă să nu mai gândească rațional, sau doi,
cel care i-a produs rănile se afla încă în casă.
Amenințarea era încă acolo și ea s-a simțit
mai în siguranță la subsol decât să urce acele trepte și să dea de acea persoană.
Nu am toate răspunsurile și teoria accidentului nu poate explica toate
dovezile găsite. Un caz ca al Amandei
nu e niciodată închis, dar în acest moment este inactiv
până nu primim informații noi.
În unele zile mă gândesc că dacă ajung în același loc în care e acum Amanda,
ea e printre primii oameni pe care vreau să-i văd.
Pentru că vreau s-o întreb „ce ți- s-a întâmplat?
- Trăiește? Respiră? Respiră? - Nu știu. Doamne! Nu știu!
Au trecut opt ani de când a murit Amanda.
Nu e ușor, mai ales când îți pierzi iubirea vieții.
Când credeai că o să-ți petreci restul vieții cu ea.
Dacă aș putea să schimb trecutul, nu aș fi plecat.
Și-atunci ea ar fi și acum aici.
Mă gândesc la Amanda în fiecare zi.
Exista legătura aia frate-soră între noi și ea îmi spune să nu renunț.
Îmi spune că ceva s-a întâmplat. Sunt sigur. Nu vrea să mă dau bătut.
Așa că dacă știe cineva ceva, vă implor, vorbiți, Spuneți ce știți.